Just samal päeval, kui Frederik II kirjutas tsaarile, vastas  Ungern kuninga kirjale, mis dateeritud 11. IX 1575. Asehaldur teatab seal muuseas, et võtnud Vigala, mida venelased nüüd endale nõudvat, oma valdusse. Vene hädaohu kartuses palub Ungern kuningalt diplomaatilist ja sõjalist abi. Ta püüdvat küll hoiduda vaenust, kuid kuninga käsuta ei andvat ta üle Vigalat ega teisi mõisu.